на прекомерен улов.
 (8)
 Наред с това някои приспадания, предвидени в Регламент за изпълнение (ЕС) 2020/1247, надвишават адаптираната квота за 2020 г. и съответно не могат да се извършат изцяло през посочената година. Съгласно насоките оставащите количества следва да бъдат приспаднати от адаптираните квоти през следващите години до пълното възстановяване на прекомерния улов.
 (9)
 Органите в областта на рибарството на Испания са установили, че данните за улова за 2019 г., използвани за изчисляване на прекомерния улов на големоок тон в Атлантическия океан (BET/ATLANT), са неточни и че квотата за този вид е била превишена с по-малко количество от взетото предвид при приспаданията, определени с Регламент за изпълнение (ЕС) 2020/1247. Поради това следва да се коригират данните за улова, степента на използване на квотата, превишените количества и приспадането от предоставената на Испания квота за големоок тон в Атлантическия океан за 2020 г. съгласно Регламент за изпълнение (ЕС) 2020/1247.
 (10)
 През 2019 г. Португалия е превишила квотата си за бял тон в Атлантическия океан на север от 5° с.ш. (ALB/AN05N). На 14 юли 2020 г. страната поиска дължимото приспадане да се разсрочи за период от две години. Съгласно точка 3, буква в) от насоките разсроченото приспадане за период от две или повече години може да бъде прието, когато тази възможност е предвидена в специфични международни правила (например установените от регионалните организации за управление на рибарството), отнасящи се до възстановяванията за съответния запас. С оглед на представената от Португалия информация и като се има предвид, че в параграф 7 от Допълнителна препоръка 16-06 на ICCAT относно многогодишната програма за опазване и управление на северноатлантическия бял тон (11) се посочва, че всяко превишение на годишната квота/ограничение на улова на дадена договаряща страна за 2019 г. се приспада от съответната квота/ограничение на улова през или преди годината за корекция — 2021 г., следва да се приеме равномерно разсрочване на приспадането за период от две години, включително съответните приложими коефициенти на умножение. Поради това следва да се коригира приспадането от квотата за 2020 г., определено в Регламент за изпълнение (ЕС) 2020/1247.
 (11)
 Допълнителни актуализации или корекции могат да се извършват, след като по отношение на текущата или предходната година са открити грешки, пропуски или невярно докладване на данните за улова, декларирани от държавите членки съгласно член 33 от Регламент (ЕО) No 1224/2009.
 (12)
 Поради това Регламент за изпълнение (ЕС) 2020/1247 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Квотите за риболов за 2020 г., определени в регламенти (ЕС) 2018/2025, (ЕС) 2019/1838, (ЕС) 2019/2236 и (ЕС) 2020/123 и посочени в приложение I към настоящия регламент, се намаляват чрез прилагане на приспаданията за алтернативните запаси, посочени в същото приложение.
 Член 2
 Регламент за изпълнение (ЕС) 2020/1247 се изменя в съответствие с приложение II към настоящия регламент.
 Член 3
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 декември 2020 година.
 За Комисията
 Председател
 Ursula VON DER